Kliyubatra Silini II

Kliyubatra Silini II Qqaren-as daɣen Kliyubatra VIII, tlul 25 duǧember 40 send n tlalit , temmut deg 5 ardekal n tlalit d yelli-s n Kliyubatra VIId Mark Antwan d weltma-s takniwtn Aliksandr Hilyus.

Tezweǧ d Yuba II, anembaḍ n Muriṭanya taqeyṣrit tedder deg Qeyṣeriya ( Cercal deg Tefza di Lezzayer ) i deg temmut deg useggas wis 05 . Temḍel deg temḍelt tageldit tamuriṭanit , i yqerben yer temdint n Tefza.

 iẓuran-is 
D tageldunt n Maṣer , tlul deg 25 duǧember 40 ut, jd taknawt n Aliksandr Hilyus .

Tebna yemma-s Kliyubatra VII assaɣen meqqren akked Mark Antwan armi tuɣal d massa n yilel agrakal d ayen id-ixedmen nnfaq gar-as d Rum , Kliyubatra texṣer , wwin Yirumaniyen Kliyubatra Silini .

Deg 20 uqbel n tlalit , tezweǧ d ugellid Yuba II , netta tella tesɛa 20 n yiseggasen deg yila-s , ma d Yuba yesɛa 28 n yiseggasen , yettusemma : agellid n Muriṭanya sɣur umenkad arumani Uktab .

 Tagelda 
Mi tuɣal d tagellidt ɣef tgelda n Muriṭanya , tesɛa Silini kra n later deg leqdic n Yuba ladɣa deg taẓuri ,tira n yidlisen d lebni , rran tamanaɣt-nsen Qeyṣeriya ( Cercal n wass-a deg Lezzayer ) d tamanaɣt s wessiɛen s lebni amaynut tcuba timanaɣin n tmura meqqren imiren

Segmi id-kcem Silini ɣer tmurt , temɣar-d tgelda tamuriṭanit ( Lezzayer d Lmerruk n wass-agi ) , asenzi d tiɣin ulin mliḥ di tgelda , tmeɣr-d tmanaɣt -nsen Cercal tuɣal tesɛa kraḍ n yiḥricen n lebni id-wwi tgellidt-agi m winna n Maṣer , n Yirumaniyen , n Yigrigen . 

Ur iban ara melmi i temmut . Imazranen nnan-d deg useggas n 5 uqbel n tlalit . Aya yebna ɣef zwaǧ wis sin n Yuba II akked Glafira deg useggas n 7 n tlalit , acku ilaq ad yili yeǧǧel akken ad d-kcem Glafira lefnar n teɣremt-ines , imi netta yettwaḥseb d amezdaɣ arumani ur yezmir ara ad yaɣ snat n tulawin akken i t-id mlan lecyux n Ruma .

Znubya tagellidt n Tadmur terra-d iman-is ae Yuba d Silini .